Terhi Markkanen

Terhi Suvi Hannele Häyrinen (o.s. Markkanen, s. 6. marraskuuta 1973 Konnevesi) on suomalainen ampumahiihtäjä.

Terhi Markkanen edusti 18-vuotiaana Suomea Albertvillen 1992 olympialaisten ampumahiihtokilpailuissa sijoittuen viestissä viidenneksi, 7,5 kilometrillä 28:nneksi sekä 15 kilometrillä 37:nneksi. Nuorten MM-kilpailuissa hän voitti kultaa joukkuekilpailussa vuonna 1992, hopeaa 10 kilometrillä vuonna 1991 sekä pronssia viestissä vuonna 1993.

Terhi Markkanen edusti seuratasolla Konneveden Urheilijoita. Hän saavutti SM-pronssia 15 kilometrillä vuonna 1994. Hän toimi myöhemmin seuransa johtokunnassa sekä valmennustehtävissä valmentaen muun muassa vuonna 1984 syntynyttä sisartaan Mervi Markkasta.

Lähteet 
 

Suomalaiset ampumahiihtäjät
Vuonna 1973 syntyneet
Elävät henkilöt